《槿花》
宋代·董嗣杲

仿佛戎葵劲且柔，托名日及叹生浮。
苦怜相态无多艳，空缀郊原度一秋。
红澡暮零篱□上，翠深凉过屋山头。
风英掩映枯茅把，勾引行人觅酒流。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。